S-601/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur A-kk-þgf Í-kk-þgf S-kk-þgf, kt. 000000- 0000, [ ---], Reykjavík, „fyrir umferðar- og fíkniefnalagabrot með því að hafa, miðvikudaginn 25. nóvember 2020, ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 19 ng/ml, amfetamín 345 ng/ml og klónazepam 13 ng/ml) norður Vesturberg í Reykjavík, að húsi nr. 100, þar sem lögregla hafði afskipti af ákærða og haft í vörslum sínum 0,55 g af amfetamíni, sem lögreglumenn fundu við öryggisleit á ákærða.

M: 007-2020-70736

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Verjandi ákærða krefst vægustu refsingar sem lög leyfa, að hann verði sviptur ökurétti í fimm ár en ekki ævilangt og hæfilegra málsvarnarlauna sér til handa að mati dómsins.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru.

Ákærði er fæddur í júlí 1996. Samkvæmt framlögðu sakavottorði, dagsettu 25. janúar 2022, gekkst ákærði undir lögreglustjórasátt 14. desember 2018 vegna brota á umferðarlögum, m. a. fyrir akstur undir áhrifum áfengis og vímuefna og án þess að hafa öðlast ökuréttindi. Ákærði var sviptur ökurétti í 12 mánuði. Með tveimur lögreglustjórasáttum dags. 24. febrúar 2020 gekkst ákærði aftur undir sektarrefsingar fyrir akstur sviptur ökuréttindum og undir áhrifum ávana- og fíkniefna. Varhann annars vegar sviptur ökurétti í 24 mánuði frá 24. febrúar 2020 og hins vegarí 12 mánuði frá 24. febrúar 2022 þar semum hegningarauka var að ræða.

Við ákvörðun refsing ar í máli þessu verður því við það miðað að ákærði sé nú í þriðja sinn sekur um akstur undir áhrifum ávana- og fíkniefna og í annað sinn sviptur ökurétti. Ákærða til málsbóta verður litið til skýlausrar játningar hans og þess að hann hefur snúið lífi sínu til betri vegar en samkvæmt framlögðum gögnum hefur hann sótt áfengis- og vímuefnameðferð, sbr. 8. tl. 1. mgr. 70. gr. almennra hegningarlaga. Brot ákærða gegn 1. mgr., sbr. 2. mgr. 50. gr. umferðarlaga eru líkt og framan greinir ítrekuð öðru sinni og kveður 3. mgr. 99. gr. sömu laga á um að ökuréttarsvipting skuli vera ævilöng sé brot ítrekað öðru sinni.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr.19/1940 þykir refsing ákærða hæfilega ákveðin 30 daga fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipað verjanda síns, G-kk-ef S-x-x R-kk-ef lögmanns, 111.600 krónur að meðtöldum virðisaukaskatti, og 181.858 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir hönd J-kk-ef K-kk-ef saksóknar fulltrúa.

K-kvk-nf J-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf Í-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 111.600 krónur að meðtöldum virðisaukaskatti, og 181.858 krónur í annan sakarkostnað.

K-kvk-nf J-kvk-nf